TÖRVÉNYEINK TÖRTÉNETE AZ AUSZTRIAI HÁZ ALATT. 341 
menyekzői ajándékok, női hozományok , dézsmák, leányi negyedek, va- 
lamint a hárm. törv. I. r. 9-ik címében elósorolt esetek , és más világi tár- 
gyak iránt keletkező minden perek világi törvényszékek által itéltessenek. 
Továbbá hogy az egyháziak, és világiak? a hármas törvény által kijelölt 
néhány eseteket kivéve, egymás iránt minden perekben egyenlő teher és 
büntetés alá vettessenek. 
A 17-ik ágazat, mely a világi jószágoknak egyházakra át nem szál- 
litásáról II. András arany bullájának I. Lajos általi megerősítését helyben 
hagyja , és Ulászló III. törv. 55-ik cikkét megújítja. 
A 18- és 19-ik ágazat, melyek közől amaz a katholikusoknak , emez 
pedig a helvét vallásuaknak panaszára Kassa városának meghagyja, hogy 
a vallás szabad gyakorlása az erdélyi fejedelemnek átengedett hét várme- 
gyében törvény által biztosítva lévén, a katholikusoknak és helvét vallá- 
suaknak vallásai szabad gyakorlásáts templom-, paplak- és iskolaépítés- 
sel, paptartással, és minden külső szertartásokkal együtt engedje meg, s 
a helvét vallásuaknak a tólök elvett templom helyett más alkalmas helyet 
paplakkal és iskolával együtt azonnal tettleg engedjen, és többé vallásuk 
gyakorlásában se a katholikusokat se a helvét vallásuakat a törvényki- 
szabta büntetés alatt háborgatni ne merészelje. 
A 21-ik ágazat , melyben a rendek az iránti tiltakozásukat kijelentik, 
hogy a király vagy utódai ezután az országnak vármegyéit , vagy magános 
uraknak várait és uradalmait senkinek át ne engedjék. 
A 22-ik ágazat, mely által az 1638: 2-ik cikkben érdeklett úritör- 
vényszékek, melyek a nemeseknek országnagyoktól érdemjutalomúl nyert 
birtoki jogaikról itélének, mint törvényellenes visszaéléssel divatba ho- 
zottak , eltöröltetnek. 
A 68-ik ágazat , melyben a hajdu mind privilegiált mind nem privile- 
giált városok iránt az 1635 : 68-ik ágazat megújíttatván, rendeltetik , hogy 
a hajduvárosok , ha a szökevény jobbágyot harmadszori visszakivánásra 
vissza nem bocsátanák, 300 magyar forintban marasztaltassanak, s ezen bir- 
ságot rajtok a fő- és alispánok , és ezek elégtelenek lévén, az országnak 
fő- vagy altábornagyai minden védszereknek kizárásával elengedhetlenúl 
vegyék meg. 
A 74-ik ágazat, mely a fényes portához küldendő követség iránt ren- 
deli, hogy a felségnek szószólója mellé egy egyenlő hatalommal felruhá- 
zandó érdemes birtokos magyar is adassék. 
M. TT. ÉVK. VIII. 2. 56 
